
Evelyn Wever-Urves 


PROME MINISTER 


GOBIERNO DI ARUBA LO SIGUI BRINGA 
PA MEHORA PODER DI COMPRA DI TUR 
CIUDADANO 


Aruba ta den recuperacion sinembargo gobierno ta reconoce 
cu tin varios reto cual ta atendiendo cu ne. Recientemente 
diferente Minister tabata den Parlamento pa duna splicacion 
di kico ta haciendo a traves di departamentonan, pa yuda 
combati aumento di costo di bida y demas retonan cu tin den 
comunidad. 


Un di e preocupacionnan cu tin den comunidad ta cerca 
pensionadonan, cu e pensioen di biehes ta hopi abou. Gobierno 
ta compronde e preocupacion aki y ta sigura cu ta trahando 
dia aden, y dia afo pa mehora e situacion aki. Prome Minister 
Evelyn Wever - Croes a splica cu pa mehora poder di compra 
di e pensionado, a aumenta aumenta pension di biehes tres 
biaha desde cu ta den gobierno. Ademas, e ‘reparatietoeslag’ 
pa pensionadonan a wordo aumenta dos biaha caba cual total 
ta suma 170 florin. Pa locual ta gastonan di pensionadonan, a 
baha e tarifa dos biaha caba y a hisa e suma liber di impuesto. 
Consecuentemente, mas cu 36 mil ciudadano (gran mayoria ta 
pensionado) no ta paga inkomstenbelasting y loonbelasting. 
Y riba proposicion di Parlamento, a separa e entrada pa 
calculacion di impuesto ora ta trata di pareha casa, cual ta 
baha e peso di impuesto pa nan. 


Un otro situacion preocupante ta pa e 10864 mamanan soltero 
na Aruba. Pa lanta un yiu bo so, ta un reto hopi grandi. Y si 
mester haci esaki bou di situacion economico dificil, e ta hacie 
aun mas grandi. Gobierno ta comprometi pa sigui traha y yuda 
mamanan soltero na Aruba. Entre otro: Miniser Rocco Tjon 
encarga cu Asuntonan Social, tin diferente proyecto y plan cu 
e ta trahando riba dje, pa yuda mamanan soltero empodera 
nan mes pa hiba nan famia dilanti. 


Algo cu a resalta durante tratamento di e tema aumento di costo 
di bida den Parlamento ta cu tin diferencianan fundamental 
entre Gobierno y partido den oposicon AVP. Prome Minister 
Wever - Croes a menciona 3 di e diferencianan aki. 

(1) Segun oposicion, gobierno no ta worry y no ta haci nada 


pa combati inflacion, cual no ta berdad. Gobierno di Aruba 
continuamente ta percura pa Parlamento di Aruba ta informa 
di decisionnan y con hopi ta tene cuenta cu aumento di costo 
di bida y aumento di inflacion. 

(2) Un otro diferencia importante ta, cu AVP kier pa comundidad 
kere cu no tabatin Covid-19, of cu no tin guera na Ukraina y cu 
no tabatin un crisis di inflacion mundialmente, AVP kier culpa 
gobierno di tur cos. Sinembargo, henter mundo por mira kico 
ta tumando luga mundialmente y ta mira con rond mundo tin 
un lucha pa motibo di inflacion. 

(3) Ademas, a tuma nota cu AVP ta unicamente sefiala 
problema pero no ta presenta alternativa of solucion. Esaki 
ta e diferencia mas grandi cu tin entre gobierno y oposicion. 
A traves di e ultimo reunion den Parlamento, pueblo por a 
tuma nota cu pa oranan largo, gobierno a presenta kico ta e 
solucionnan cu ta brinda pa e problemanan cu tin. 


Finalisando, Prome Minister a enfatisa cu e situacion di 
aumento di costo di bida ta un tema prioridad pa Gabinete 
Wever - Croes. Tin varios plan y proyecto cu a realisa caba 
cu e meta pa trece mehoracion den situacion financiero den 
comunidad, tin planan andando tambe y lo sigui atende cu 
esakinan. 

TRABOUNAN TA CONTINUA DEN BARIO DI 

Parkeo den centro di Oranjestad a pasa di un sistema caotico 
pa un sistema regula. Desde e reintroduccion di Aruparking 
afia pasa cu un campafia di conscientisacion, ya caba por 
constata e efecto positivo cu esaki a trece cune pa loke ta trata 
mobilidad den Oranjestad. 


Durante conferencia di prensa cu a tuma luga diamars 2 di 
mei, Minister di Transporte, Sr. Ursell Arends a comparti 
informacion tocante e reanudacion di Aruparking N.V.. A duna 
di conoce cu den diferente combersacion cu comerciantenan 
local, Aruparking a ricibi comentario positivo y a mustra di ta un 
adicion practico pa centro di ciudad. Minister Arends tambe a 
splica e intencion pa Aruparking cual ta pa e compania estatal 
para riba su mesun pianan financieramente y haci e compania 
independiente di Arubus. 


Den proceso di reactivacion di Aruparking, a bini diferente 
cambio den esfuersonan pa mehora nan servicio y regula 
parkeo den Oranjestad: 

۰ 440 parkeo gratis adicional. 236 na parkeerplaats di 
Arubus, 180 riba e strip di L.G. Smith Boulevard y 24 luga den 
centro di ciudad designa pa grupo special di adulto mayor, 
hende muhe na estado y hende cu limitacion fisico. 

۰ Expancion di metodo di pago entre otro, Pay.aw, 
ArubaBank, Banco di Caribe, Credit Card y placa efectivo. 

۰ Introduccion di permiso extraordinario (Bijzondere 
Parkeer Vergunning) pa por ehempel, truck cu a bin haci 
entrega den centro di ciudad y ta conta pa companiana cu ta 
opera pafo di centro di Oranjestad. 

Pa por tin orden, dofionan di auto ta responsabel pa unda nan 
ta parkeer y tambe si nan comete un infraccion. Un cos cu 
pueblo por ta sigur di dje ta cu wielklem ta pasa pa pasado. 
Esaki tabata un di e puntonan di preocupacion mas grandi den 
comunidad cual tambe a percura pa inmobilidad den centro di 
ciudad. E ehecucion y control di e maneho lo wordo controla 
pa medio di multa pa incumplimento di pago pa servicio di 
parkeo ricibi. 


Ora di infraccion, e doño (of manehador) di auto lo ricibi un 
prome advertencia y pa e di dos infraccion e lo ricibi un multa. 
Si no cumpli cu e pago, lo ricibi e factura di multa na adres di e 
doño di auto ( of manera e ley ta stipula exacto 'houder van de 
voertuig’), identifica pa medio di impuesto di auto. 


Tene na cuenta cu si parkeer incorecto por ehempel riba acera 
of na un manera cu ta obstaculisa trafico y orden publico, 
Aruparking lo tuma e medida pa touw e vehiculo di inmediato 
unda e gasto lo cay riba e doño (of manehador) di auto. 


Pa mas informacion ariba e servicionan di Aruparking por 
contactanan directamente via telefoon 5202323 of via nan 
email info@aruparking.com. 


Reaunudacion di Aruparking den su totalidad lo wordo 
implementa den fase unda lo sigui monitor y evalua cada paso. 
Minister di Transporte ta enfatisa cu e puntonan cardinal lo 
keda orden, control y mobilidad. 

BUNITA CELEBRACION NA HONOR DI 


Amara Maduro 


MINISTER 


DIA DI REY 


Diahuebs 27 di april ultimo a celebra Dia di Rey na ocasion di e 
fecha natalicio di Su Mahestad Rey Willem Alexander. Comision 
Celebracion Dianan Nacional a prepara un bunita programa en 
conexion cu e celebracion aki hunto cu Comision Copa Hubenil 
Gobernador Felipe B. Tromp. Minister di Finansa y Cultura 
S.E. Sra. Xiomara Maduro hunto cu Comision di Recepcion 
y Alto Mando Policial a ricibi Su Excelencia Gobernador Juan 
Alfonso Boekhoudt y su distinguido esposa na nan yegada na 
Parke Wilhelmina. 


Cu presencia di e.o. Prome Minister sra. Evelyn Wever-Croes 
y mas miembronan di Conseho di Minister, Miembronan 
di Parlamento, representante di Cuerpo di Marina Real y 
Cuerpo Consular, e acto protocolar a inicia cu presentacion 
di Himno di Hulanda, sigui pa Himno di Aruba cualnan a 


Presidente di Parlamento mr. Edgard Vrolijk a hiba palabra y a 
expresa felicitacion na Su Mahestad den nomber di comunidad 
Arubano. Tabata tin presentacion di “Grupo di baile Dazzling 
Dancers” di nos hobennan bou direccion di sra. Jeanique de 
Palm cu a presenta dos baile, Zigg Zagg y Folklore. 


Despues a sigui e otorgamento di premio Copa Hubenil 
Gobernador Felipe B. Tromp, kende a keda den nomber di 
grupo Rough Riders Aruba y un extra premio na e hobencita 
Rebecca Jansen y premio estimulo a bay pa hobencita Angela 
Geerman. Minister Xiomara Maduro ta gradici organisadonan 
y nos talentonan hubenil pa nan bunita presentacion y un 
biaha mas ta expresa palabra di Pabien na nos Rey Willem 
Alexander y comunidad celebracion Dia di Rey 2023. 


å 2] ss 
PS = 7 - HH 
Se ری‎ i = 


POTRETNAN DI CELEBRACION 
NA HONOR DI DIA DI REY 

MINISTER. 


DESPUES DI 4 ANA MARINERSKAZERNE A 
HABRI SU PORTANAN BEK PA PUBLICO 


Cuerpo di Marina Real, Cuerpo Policial Aruba, 


Bureau Rampenbestrijding Aruba y Warda Costa 


a duna un tremendo demostracion di nan trabou 
durante e Open Dag di MarinersKazerne 


Dia di Obrero, despues di cuater (4) afia largo, Marinierskazerne 
Savaneta a bolbe habri su portanan bek pa publico. Prome 
Minister Evelyn Wever-Croes hunto cu Minister Endy Croes, 
Minister Xiomara Maduro, Minister Dangui Oduber, Minister 
Ursell Arends, Presidente di Parlamento Edgar Vrolijk y 
Parlamentarionan Shailiny Tromp-Lee, Ricky 
Hoek, Darlaine Guedez-Erasmus, Raymond 
Kamperveen y Gerlien Croes a asisti na e Open ۳ A 
Dag di Marinierskazerne. 


Tabatin diferente tent di cuminda, bebida 
y articulo. Cuerpo Policial Aruba, Bureau 
Rampenbestrijding Aruba y Warda Costa tambe 
tabata presente. Tanto e militarnan, como e 
departamentonan presente a duna un tremendo 
demostracion di nan trabou y con nan ta opera | 
den caso di calamidad. Tabatin un cantidad di | _ __ 
hende cu a acudi na e Open Dag y por a disfruta 2 
di diferente actividad y animacion, entre otro, 
paseo den boto (FRISC) di Korps Mariniers y 
subi diferente truck. Tambe tabatin benta di lotto, 
unda por a gana diferente premio bunita. 


E ganashi di e ticketnan di lotto ta pa un bon 
causa y ta destina pa: Trampolin pa Trabao y 
Fundacion Muchila Creativo. Minister Endy | 
Croes ta felicita Marinierskazerne cu a organisa 
e tremendo actividad aki y pa permiti pueblo mira = ig 
di cerca nan trabou y di demas departmentonan | Sen 
cu tabata presente. 

Minister Endy Croes: 


COPA ABC LIGA 40 PLUS A TUMA LUGA ۸ 
AKI NA ARUBA 


Ekipo di Aruba, Survival a titula campeon y Quisqueya subcampeon 


Recientemente, Minister Endy Croes a bishita veld di Flatstone 
pa COPA ABC Liga 40 Plus 2023. E campeonato di softball 
entre e islanan di Aruba, Boneiro y Curacao e biaha aki ta 
organisa pa The Legends Softball Team. E torneo ta dedica 
na e baluartenan: Sr. Poy Flanegin, Sr. Vincent Willems, Sr. 
Rayborn Didder y Sr. Alwin Acosta. 


Cada aña e campeonato ta organisa den diferente categoria 
na un di e islanan y e aña aki el a tuma luga na Aruba di 27 di 
april te cu 1 di mei. Durante e apertura, Minister Endy Croes a 
lansa e prome bala pa duna inicio na e campeonato. 

E ekiponan cu a participa ta Legends, Kibaima, Survival, 


¡E E ES 
Quisqueya, Blackout, leftover y Pirates di Aruba, Baranka سس‎ 


et‏ ات 

Na final ekiponan di Aruba a enfrenta otro, unda cu Survival | Tp ge se E 
a titula campeon y Quisqueya a titula subcampeon. Minister ۱ ۰ lag a 
Endy Croes a haci entrega di diferente premio na e anochi 
final. 

Minister Endy Croes ta felicita The Legends Softball Team 
cu a organisa e tremendo torneo y na e ekiponan cu a titula 
campeon y subcampeon. Cu disciplina, deseo, dedicacion y 
determinacion ta realisa meta. 


Gamers di Boneiro y Club Union Dominicanos di Curaçao. 


UN TRAHADO CU TA MOTIVA, TA UN TRAHADO 

MINISTER. 


CU TA PRODUCI MAS CU LO GANA MAS 


Minister Glenbert Croes ta conciente di tur e retonan cu nos 
conciudadanonan ta enfrentando. Aruba ta recuperando 
impresionantemente pero esey no ta kita cu calidad di bida pa 
factornan externo cu no ta di nos, tambe ta afecta. 


Gabinete Wever Croes 2 como un ekipo, ta trahando duro pa 
mehora calidad di bida pa nos conciudadanonan, pa provee 
nos famianan cu calidad di bida digno y humano. 


Como e titular di Energia, a anuncia un reduccion di tarifa di 
coriente entrante 1 mei, e prome paso den e proceso pa sigui 
baha e tarifanan mas ainda. Tambe a mandatario a recorda 
cu na principio di aña, a aumenta salario minimo, pa di 3 bes 
desde cu Glenbert Croes ta Minister di Labor. Desempleo ta 
bahando bek. Si prome cu pandemia e tabata na 5.2%, te 
cu fin di 2022 e ta na 6.6%. Mas hende ta hayando trabou 
ademas cu ainda tin hopi demanda pa trahado, confirmando 
un mercado laboral hopi activo. 


Pero corectamente manera e mandatario a informa, e salud 


y siguridad na pia di trabou tambe ta mes importante cu e 
salario. Felicidad na pia di trabou, ta progreso p'e compania. 
Salud y siguridad na pia di trabou ta haci cu e trahado ta traha 
cu animo na bienestar di e compania. “Un trahado motiva ta 
un trahado cu ta produci mas. Su productividad mester yuda 
e trahado haya un miho salario”, e mandatario a expresa. E 
ley cu lo regula salud y siguridad di e trahado na trabou, esta 
ARBO wet, ta canando su trayecto huridico pa finalmente yega 
Parlamento di Aruba pa un decision final. 


E dia di Labor aki lag'e ta un reflexion di unda nos ta 
para, despues di e prueba grandisimo di pandemia. Nos ta 
recuperando. E trahado tambe mester recupera. Su salario 
mester recupera. E trabou mester recupera. Su bienestar y su 
futuro mester recupera. “Tur esaki ta pasobra mi ta convenci cu 
futuro di Aruba, futuro di economia di Aruba, ta bay depende di 
un trahado cu ta anima y progresando. Y esey ta e compromiso 
di Gabinete Wever Croes 2 y esey ta mi humilde compromiso 
como Minister di Labor”, Glenbert Croes a termina. 

Den Haag - Tata di futbolista Denzel Dumfries, Boris 
TATA DI FUTBOLISTA DENZE Dumfries a haci In bishita di cortesia na Minister 
Plenipotenciario mr. Ady Thijsen. 
DUMFRIES A BISHITA 
Denzel Dumfries - di origen Arubiano - como defensor 
MINISTER THIJSEN a duna un bunita presentacion pa e ekipo Nacional di 


Hulanda, durante di e Campeonato Mundial di Futbol 
na Qatar afia pasa. Actualmente Denzel ta hungador pa 
Inter Milan. Denzel a cuminsa su carera como futbolista 
profesional na Sparta Rotterdam. Di Sparta ela bai 
hunga pa sc Heerenveen, pa despues di un afia scohe 
pa e team di PSV di Eindhoven. Na 2018 Denzel 
debuta den e seleccion Nacional di Hulanda. 


Como aprecio Boris Dumfries a regala 
Minister Thijsen un shirt di futbol cu e number 
. 22, cu ta e number cu Denzel ta hunga 
i cune pa e ekipo Nacional di Hulanda. 
Minister Thijsen a gradici Boris pa e 
bunita regalo y a bisa cu Aruba ta 
hopi orguyoso cu un biaha mas 
un yui di tera na hunga pa 
e ekipo Nacional di 
Hulanda, despues 
di Hedwiges 
Maduro. 


DUMFRIES 


ee 


Potret ta cortesia di Arubahuis 


Desaroyo y progreso di un pais ta mas 
sostinibel, fuerte y lihe ora cu cada 
ciudadano di e pais uni den esfuersonan 
y contribui cu positivismo na e vision 
pa logra cosnan grandi pa futuro. 


2023 


ANA DI UNION Y POSITIVISMO! 


